ddrg/super_eurlex huggingface dataset:
Απόφαση της Επιτροπής

της 14ης Νοεμβρίου 2001

για την τροποποίηση της απόφασης 2001/296/ΕΚ όσον αφορά τον κατάλογο των εγκεκριμένων εργαστηρίων για τον έλεγχο της αποτελεσματικότητας των αντιλυσσικών εμβολίων σε ορισμένα οικόσιτα σαρκοφάγα

[κοινοποιηθείσα υπό τον αριθμό Ε(2001) 3478]

(Κείμενο που παρουσιάζει ενδιαφέρον για τον ΕΟΧ)

(2001/808/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση του Συμβουλίου 2000/258/ΕΚ, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων(1), και ιδίως το άρθρο 3,

Εκτιμώντας τα ακόλουθα:

(1) Η οδηγία 92/65/EOK του Συμβουλίου, της 13ης Ιουλίου 1992, για τον καθορισμό των όρων υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(2), όπως τροποποιήθηκε τελευταία από την απόφαση 2001/298/ΕΚ της Επιτροπής(3), προβλέπει εναλλακτικό σύστημα καραντίνας για την εισαγωγή ορισμένων οικόσιτων σαρκοφάγων στο έδαφος ορισμένων κρατών μελών που είναι απαλλαγμένα από τη νόσο της λύσσας. Το σύστημα αυτό απαιτεί τη διεξαγωγή ελέγχων από επίσημα εγκεκριμένα εργαστήρια για την αποτελεσματικότητα του εμβολιασμού με μέτρηση του τίτλου αντισωμάτων.

(2) Σύμφωνα με την απόφαση 2000/258/ΕΚ, το εργαστήριο AFSSA, στο Νανσί της Γαλλίας, έχει οριστεί ως ινστιτούτο υπεύθυνο για ελέγχους επάρκειας που είναι αναγκαία για την έγκριση των εργαστηρίων που επιθυμούν να πραγματοποιούν τους ελέγχους αυτούς.

(3) Η απόφαση 2001/296/ΕΚ της Επιτροπής, της 29ης Μαρτίου 2001, με την οποία εξουσιοδοτούνται εργαστήρια για τον έλεγχο της αποτελεσματικότητας αντιλυσσικών εμβολίων σε ορισμένα οικόσιτα σαρκοφάγα(4), κατάρτισε κατάλογο εγκεκριμένων εργαστηρίων στα κράτη μέλη.

(4) Κατόπιν αιτήματος του Ηνωμένου Βασιλείου και με βάση το ευνοϊκό αποτέλεσμα του ελέγχου επάρκειας που πραγματοποιήθηκε από το εργαστήριο AFSSA του Νανσί, είναι σκόπιμο να προστεθεί ένα νέο εργαστήριο στον εν λόγω κατάλογο για το Ηνωμένο Βασίλειο.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 2001/296/ΕΚ, ο κατάλογος όσον αφορά το Ηνωμένο Βασίλειο τροποποιείται ως εξής:

Το υπάρχον κείμενο καθίσταται σημείο 1 και προστίθεται το ακόλουθο σημείο 2: "2. Biobest Pentland Science Park

Bush Loan

Penicuik Mid Lothian EH26OPZ United Kingdom".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Νοεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 79 της 30.3.2000, σ. 40.

(2) ΕΕ L 268 της 14.9.1992, σ. 54.

(3) ΕΕ L 102 της 12.4.2001, σ. 63.

(4) ΕΕ L 102 της 12.4.2001, σ. 58.
Απόφαση της Επιτροπής

της 3ης Απριλίου 2001

για την τροποποίηση της οδηγίας 93/53/ΕΟΚ του Συμβουλίου σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών

[κοινοποιηθείσα υπό τον αριθμό Ε(2001) 1012]

(Κείμενο που παρουσιάζει ενδιαφέρον για τον ΕΟΧ)

(2001/288/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών(1), όπως τροποποιήθηκε τελευταία από την οδηγία 2000/27/ΕΚ(2), και ιδίως το άρθρο 18 παράγραφος 2,

Εκτιμώντας τα ακόλουθα:

(1) Το άρθρο 12 σημείο 1 της οδηγίας 93/53/ΕΟΚ θεσπίζει ότι τα κράτη μέλη μεριμνούν ώστε σε κάθε κράτος μέλος να ορίζεται ένα εθνικό εργαστήριο αναφοράς το οποίο να διαθέτει εγκαταστάσεις και ειδικευμένο προσωπικό που να του επιτρέπουν να προσδιορίζει ανά πάσα στιγμή, και ιδίως κατά τις πρώτες εκδηλώσεις της ασθένειας, τον τύπο, την υποδιαίρεση τύπου και την παραλλαγή του συγκεκριμένου ιού και να επιβεβαιώνει τα πορίσματα των περιφερειακών διαγνωστικών εργαστηρίων.

(2) Ο κατάλογος των εθνικών εργαστηρίων αναφοράς για τις ασθένειες των ψαριών καθορίζεται στο παράρτημα Α της οδηγίας 93/53/ΕΟΚ.

(3) Ο εν λόγω κατάλογος πρέπει να ενημερωθεί.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Α της οδηγίας 93/53/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Απριλίου 2001.

Για την Επιτροπή

David Byrne

Μέλος της Επιτροπής

(1) ΕΕ L 175 της 19.7.1993, σ. 23.

(2) ΕΕ L 114 της 13.5.2000, σ. 28.

ΠΑΡΑΡΤΗΜΑ

"ΠΑΡΑΡΤΗΜΑ Α

ΕΘΝΙΚΑ ΕΡΓΑΣΤΗΡΙΑ ΑΝΑΦΟΡΑΣ ΓΙΑ ΤΙΣ ΑΣΘΕΝΕΙΕΣ ΤΩΝ ΨΑΡΙΩΝ

>ΘΕΣΗ ΠΙΝΑΚΑ>"
Απόφαση του Συμβουλίου

της 26ης Νοεμβρίου 2001

για το διορισμό ενός μέλους από τη Σουηδία στην Οικονομική και Κοινωνική Επιτροπή

(2001/908/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Eκτιμώντας ότι μετά την παραίτηση της κας Aina Margareta REGNELL, η οποία γνωστοποιήθηκε στο Συμβούλιο στις 30 Μαΐου 2001, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η σουηδική κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η κα Ingrid JERNECK διορίζεται μέλος της Οικονομικής και Κοινωνικής Επιτροπής, σε αντικατάσταση της κας Aina Margareta REGNELL και για το υπόλοιπο της θητείας της, δηλαδή έως τις 20 Σεπτεμβρίου 2002.

Βρυξέλλες, 26 Νοεμβρίου 2001.

Για το Συμβούλιο

Ο Πρόεδρος

R. Landuyt

(1) ΕΕ L 257 της 19.9.1998, σ. 37.
Απόφαση της Επιτροπής

της 10ης Δεκεμβρίου 2001

για την τροποποίηση της απόφασης 2001/649/ΕΚ για τη χορήγηση ενίσχυσης στην παραγωγή επιτραπέζιων ελιών στην Ελλάδα

[κοινοποιηθείσα υπό τον αριθμό Ε(2001) 3962]

(Το κείμενο στην ελληνική γλώσσα είναι το μόνο αυθεντικό)

(2001/880/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966(1),για κοινή οργάνωση της αγοράς στον τομέα των λιπαρών ουσιών, όπως τροποποιήθηκε τελευταία από τον κανονισμό (ΕΚ) αριθ. 1513/2001(2), και ιδίως το άρθρο 5 παράγραφος 4,

Εκτιμώντας τα ακόλουθα:

(1) Το άρθρο 5 της απόφασης 2001/649/ΕΚ της Επιτροπής της 9ης Αυγούστου 2001 για τη χορήγηση ενίσχυσης στην παραγωγή επιτραπέζιων ελιών στην Ελλάδα(3) προβλέπει την κατάθεση συμπληρωματικής δήλωσης στη δήλωση καλλιέργειας ή, ενδεχομένως, νέα δήλωση. Για να εναρμονιστούν οι διαδικασίες και να αποφευχθεί η χρησιμοποίηση διαφορετικών δικαιολογητικών για το ελαιόλαδο και τις επιτραπέζιες ελιές, πρέπει να χρησιμοποιηθεί το ίδιο υπόδειγμα δήλωσης καλλιέργειας.

(2) Το άρθρο 3 της απόφασης 2001/649/ΕΚ καθορίστηκε ο συντελεστής ισοδυναμίας μεταξύ ελαιολάδου και επιτραπέζιων ελιών σε 13 χιλιόγραμμα ελαιολάδου για 100 χιλιόγραμμα ελιών. Υπάρχουν ωστόσο αφυδατωμένα παρασκευάσματα επιτραπέζιων ελιών που θα πρέπει να αποκλίνουν αισθητά από το συντελεστή αυτό. Πρέπει συνεπώς γι' αυτά τα ιδιαίτερα παρασκευάσματα να καθορισθεί συντελεστής διαφορετικός που θα λαμβάνει υπόψη τη σημαντική απώλεια υγρασίας των μεταποιημένων ελιών.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης των λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2001/649/ΕΚ τροποποιείται ως εξής:

1. Στο άρθρο 5, το πρώτο και το δεύτερο εδάφιο αντικαθίστανται από τα ακόλουθα: "Για τη χορήγηση της ενίσχυσης στην παραγωγή επιτραπέζιων ελιών, ο παραγωγός πρέπει να έχει καταθέσει δήλωση καλλιέργειας σύμφωνα με τις διατάξεις των άρθρων 1, 2 και 3 του κανονισμού (ΕΚ) αριθ. 2366/98 της Επιτροπής της 30ής Οκτωβρίου 1998 για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου.".

2. Στο άρθρο 3 παράγραφος 1 προστίθενται τα ακόλουθα: "Ωστόσο, με τις ελιές που παρουσιάζονται αφυδατωμένες αφού έχουν υποστεί μεταποίηση και έχουν απωλέσει τουλάχιστον 20 % του βάρους τους σε σχέση με τις ελιές που εισήχθησαν προκειμένου να μεταποιηθούν, ο συντελεστής ισοδυναμίας μεταξύ ελαιολάδου και επιτραπέζιων ελιών καθορίζεται σε 16,5 χιλιόγραμμα ελαιολάδου για 100 χιλιόγραμμα μεταποιημένων επιτραπέζιων ελιών.".

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 10 Δεκεμβρίου 2001.

Για την Επιτροπή

Franz Fischler

Μέλος της Επιτροπής

(1) EE 172 της 30.9.1966, σ. 3025/66.

(2) ΕΕ L 201 της 26.7.2001, σ. 4.

(3) ΕΕ L 229 της 25.8.2001, σ. 16.
Απόφαση της Επιτροπής

της 23ης Νοεμβρίου 2001

σχετικά με τον κατάλογο των εγκαταστάσεων στη Λιθουανία που εγκρίνονται για εισαγωγή νωπού κρέατος στην Κοινότητα

[κοινοποιηθείσα υπό τον αριθμό Ε(2001) 3704]

(Κείμενο που παρουσιάζει ενδιαφέρον για τον ΕΟΧ)

(2001/827/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, αιγείου, προβείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1452/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Υπερπόντιων Γαλλικών Διαμερισμάτων, και για την τροποποίηση της οδηγίας 72/462/ΕΟΚ καθώς και την κατάργηση των κανονισμών (ΕΟΚ) αριθ. 525/77 και (ΕΟΚ) αριθ. 3763/91 (Poseidom)(2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),

Εκτιμώντας τα ακόλουθα:

(1) Οι εγκαταστάσεις σε τρίτες χώρες επιτρέπεται να εξάγουν νωπό κρέας στην Κοινότητα μόνο εφόσον πληρούν τις γενικές και ειδικές διατάξεις που θεσπίζονται στην ανωτέρω οδηγία.

(2) Κατόπιν διενέργειας κοινοτικής επιθεώρησης, φαίνεται ότι η κατάσταση της υγείας των ζώων στη Λιθουανία είναι συγκρίσιμη με εκείνη των κρατών μελών, ειδικότερα σε ό,τι αφορά τις νόσους που μπορούν να μεταδοθούν μέσω του κρέατος, είναι δε ικανοποιητική η διεξαγωγή ελέγχων όσον αφορά την παραγωγή νωπού κρέατος.

(3) Σύμφωνα με το άρθρο 4 παράγραφος 3 της οδηγίας 72/462/ΕΟΚ, η Λιθουανία διαβίβασε έναν κατάλογο των εγκαταστάσεων που επιτρέπεται να εξάγουν στην Κοινότητα.

(4) Από επιτόπιους κοινοτικούς ελέγχους διαπιστώθηκε ότι οι προδιαγραφές υγιεινής των εγκαταστάσεων αυτών είναι επαρκείς και ότι, επομένως, οι εγκαταστάσεις είναι δυνατόν να περιληφθούν σ' έναν πρώτο κατάλογο, καταρτισθέντα σύμφωνα με το άρθρο 4 παράγραφος 1 της οδηγίας, εγκαταστάσεων από τις οποίες είναι δυνατόν να επιτρέπονται εισαγωγές νωπού κρέατος.

(5) Οι εισαγωγές νωπού κρέατος από τις εγκαταστάσεις που περιλαμβάνονται στον κατάλογο του παραρτήματος συνεχίζουν να υπόκεινται στις ισχύουσες διατάξεις, στις γενικές διατάξεις της συνθήκης και ιδίως στις άλλες κοινοτικές κτηνιατρικές ρυθμίσεις που αφορούν την προστασία της υγείας.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι εγκαταστάσεις στη Λιθουανία που περιλαμβάνονται στο παράρτημα εγκρίνονται για την εξαγωγή νωπού κρέατος στην Κοινότητα.

2. Οι εισαγωγές από τις εν λόγω εγκαταστάσεις εξακολουθούν να υπόκεινται στις κοινοτικές κτηνιατρικές διατάξεις που έχουν θεσπιστεί σε άλλες πράξεις και συγκεκριμένα σ' αυτές που αφορούν την προστασία της υγείας.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Νοεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 198 της 21.7.2001, σ. 11.

ΠΑΡΑΡΤΗΜΑ

Χώρα: Λιθουανία

>ΘΕΣΗ ΠΙΝΑΚΑ>
Απόφαση της Επιτροπής

της 28ης Σεπτεμβρίου 2001

για την τροποποίηση, για έκτη φορά, της απόφασης 2001/327/ΕΚ για τον περιορισμό στη μετακίνηση ζώων των ευπαθών ειδών, σε σχέση με τον αφθώδη πυρετό

[κοινοποιηθείσα υπό τον αριθμό Ε(2001) 2923]

(Κείμενο που παρουσιάζει ενδιαφέρον για τον ΕΟΧ)

(2001/709/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

Εκτιμώντας τα ακόλουθα:

(1) Η κατάσταση ως προς τον αφθώδη πυρετό σε ορισμένα τμήματα του Ηνωμένου Βασιλείου εξακολουθεί να αποτελεί δυνητικό κίνδυνο για το ζωικό κεφάλαιο σε άλλα τμήματα της Κοινότητας, λόγω της διάθεσης στην αφορά και του εμπορίου ζώντων δίχηλων ζώων.

(2) Όλα τα κράτη μέλη έθεσαν τους περιορισμούς στη μετακίνηση ζώων των ευπαθών ειδών που προβλέπονται στην απόφαση 2001/327/ΕΚ της Επιτροπής, της 24ης Απριλίου 2001, για τον περιορισμό στη μετακίνηση ζώων των ευπαθών ειδών, σε σχέση με τον αφθώδη πυρετό, και για την κατάργηση της απόφασης 2001/263/ΕΚ(3), όπως τροποποιήθηκε τελευταία από την απόφαση 2001/488/ΕΚ(4).

(3) Κρίνεται επομένως σκόπιμο να παραταθεί η ισχύς των μέτρων.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ημερομηνία στο άρθρο 4 της απόφασης 2001/327/ΕΚ αντικαθίσταται από την ημερομηνία "31 Δεκεμβρίου 2001".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Σεπτεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 115 της 25.4.2001, σ. 12.

(4) ΕΕ L 176 της 29.6.2001, σ. 75.
Απόφαση της Επιτροπής

της 9ης Οκτωβρίου 2001

για την τροποποίηση της απόφασης 95/94/ΕΚ για την κατάρτιση καταλόγου των κέντρων συλλογής σπέρματος τα οποία έχουν εγκριθεί για την εξαγωγή στην Κοινότητα σπέρματος ζώων εκτροφής του χοιρείου είδους προέλευσης ορισμένων τρίτων χωρών

[κοινοποιηθείσα υπό τον αριθμό Ε(2001) 3000]

(Κείμενο που παρουσιάζει ενδιαφέρον για τον ΕΟΧ)

(2001/727/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/429/ΕΟΚ του Συμβουλίου, της 26ης Ιουνίου 1990, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 1,

Εκτιμώντας τα ακόλουθα:

(1) Οι Ηνωμένες Πολιτείες της Αμερικής αναφέρονται στον κατάλογο τρίτων χωρών από τις οποίες τα κράτη μέλη επιτρέπουν την εισαγωγή σπέρματος ζώων εκτροφής του χοιρείου είδους(2).

(2) Στην απόφαση 95/94/ΕΟΚ της Επιτροπής(3), όπως τροποποιήθηκε τελευταία από την απόφαση 2000/291/ΕΚ(4), καταρτίζεται κατάλογος των κέντρων συλλογής σπέρματος ζώων εκτροφής του χοιρείου είδους προελεύσεως ορισμένων τρίτων χωρών.

(3) Οι αρμόδιες κτηνιατρικές υπηρεσίες των Ηνωμένων Πολιτειών της Αμερικής υπέβαλαν αίτηση για να συμπεριληφθεί στον κατάλογο αυτό ένα νέο κέντρο συλλογής.

(4) Η Επιτροπή έλαβε εγγυήσεις όσον αφορά τη συμφωνία του κέντρου αυτού με τις απαιτήσεις του άρθρου 8 της οδηγίας 90/429/ΕΟΚ.

(5) Το κέντρο αυτό πρέπει να προστεθεί στον κατάλογο των εγκεκριμένων κέντρων.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/94/ΕΚ τροποποιείται ως εξής:

Η ακόλουθη γραμμή προστίθεται στις γραμμές που αφορούν τα κέντρα συλλογής των Ηνωμένων Πολιτειών της Αμερικής: "- International Boar Semen 30355 260th St. Eldora IA 50627 Αριθ. έγκρισης: 96 ΑΙ 002".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Οκτωβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 62.

(2) Απόφαση 93/160/ΕΟΚ της Επιτροπής (ΕΕ L 67 της 19.3.1993, σ. 27), όπως τροποποιήθηκε τελευταία από την απόφαση 1999/150/ΕΚ (ΕΕ L 49 της 25.2.1999, σ. 40).

(3) ΕΕ L 73 της 1.4.1995, σ. 87.

(4) ΕΕ L 100 της 11.4.2001, σ. 27.
Απόφαση του Συμβουλίου

της 30ής Αυγούστου 2001

για τη σύναψη της συμφωνίας μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας (ΠΓΔΜ) σχετικά με τις δραστηριότητες της Αποστολής Επιτήρησης της Ευρωπαϊκής Ένωσης (ΑΕΕΕ) στην ΠΓΔΜ

(2001/682/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της Προεδρίας,

Εκτιμώντας τα ακόλουθα:

(1) Το Συμβούλιο υιοθέτησε, στις 22 Δεκεμβρίου 2000, την κοινή δράση 2000/811/ΚΕΠΠΑ για την Αποστολή Επιτήρησης της Ευρωπαϊκής Ένωσης(1).

(2) Το άρθρο 6 της εν λόγω κοινής δράσης προβλέπει ότι οι λεπτομερείς διατάξεις που διέπουν τις επιχειρήσεις της ΑΕΕΕ στην περιοχή της αρμοδιότητάς της, περιλαμβάνονται σε συμφωνίες οι οποίες πρέπει να συνάπτονται σύμφωνα με τη διαδικασία του άρθρου 24 της συνθήκης.

(3) Μετά την απόφαση του Συμβουλίου της 28ης Ιουνίου 2001 που εξουσιοδοτεί την Προεδρία να αρχίσει διαπραγματεύσεις, η Προεδρία διαπραγματεύθηκε συμφωνία με την ΠΓΔΜ σχετικά με τις δραστηριότητες της ΑΕΕΕ.

(4) Η εν λόγω συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας σχετικά με τις δραστηριότητες της Αποστολής Επιτήρησης της Ευρωπαϊκής Ένωσης (ΑΕΕΕ) στην Πρώην Γιουγκοσλαβική Δημοκρατία της Μακεδονίας, εγκρίνεται εξ ονόματος της Ευρωπαϊκής Ένωσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία δεσμεύοντας την Ευρωπαϊκή Ένωση.

Άρθρο 3

Η παρούσα απόφαση παράγει αποτελέσματα από την ημέρα της έκδοσής της.

Άρθρο 4

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 30 Αυγούστου 2001.

Για το Συμβούλιο

Ο Πρόεδρος

L. Michel

(1) ΕΕ L 328 της 31.12.2000, σ. 53.
Απόφαση της Επιτροπής

της 2ας Αυγούστου 2001

για την τροποποίηση της απόφασης της Επιτροπής 2000/585/ΕΚ όσον αφορά τις εισαγωγές κρέατος αγρίων και εκτρεφομένων θηραμάτων και κουνελιών από την Αργεντινή, τη Νέα Καληδονία και την Ουρουγουάη

[κοινοποιηθείσα υπό τον αριθμό Ε(2001) 2455]

(Κείμενο που παρουσιάζει ενδιαφέρον για τον ΕΟΧ)

(2001/640/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση άγριων θηραμάτων και την εμπορία του κρέατος τους(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 16 παράγραφος 3,

Εκτιμώντας τα ακόλουθα:

(1) Οι όροι σχετικά με την υγεία των ζώων και τη δημόσια υγεία καθώς και οι κτηνιατρικές πιστοποιήσεις για την εισαγωγή κρέατος αγρίων και εκτρεφομένων θηραμάτων και κουνελιών από τρίτες χώρες καθορίζονται στην απόφαση 2000/585/ΕΚ της Επιτροπής(3).

(2) Για την εισαγωγή τέτοιου είδους κρέατος πρέπει να λαμβάνονται υπόψη οι διάφορες επιδημιολογικές καταστάσεις στις σχετικές χώρες καθώς και στα διάφορα μέρη της επικράτειας τους.

(3) Μετά από αποστολή της Επιτροπής και από πληροφορίες που λήφθηκαν από τις αρμόδιες κτηνιατρικές αρχές, μπορούν να επιτραπούν οι εισαγωγές από τη Νέα Καληδονία κρέατος αγρίων θηραμάτων στην Κοινότητα.

(4) Μετά από αλλαγές στην κατάσταση της υγείας των ζώων στην Αργεντινή και στην Ουρουγουάη και τις συνακόλουθες τροποποιήσεις της απόφασης 93/402/ΕΟΚ της Επιτροπής, της 11ης Ιουνίου 1993, όσον αφορά τους όρους της υγείας των ζώων και την κτηνιατρική πιστοποίηση για εισαγωγές νωπού κρέατος από χώρες της Νοτίου Αμερικής(4) με την απόφαση 2000/401/ΕΚ(5), είναι αναγκαίο να πραγματοποιηθούν παρόμοιες αλλαγές για τις χώρες αυτές όσον αφορά την εισαγωγή κρέατος από απλωτά δίχηλα θηράματα.

(5) Η απόφαση 2000/585/ΕΚ θα πρέπει, ως εκ τούτου, να τροποποιηθεί αναλόγως.

(6) Τα μέτρα που θεσπίζονται στην παρούσα απόφαση θα επανεξεταστούν υπό το φως της εξέλιξης της κατάστασης.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα Ι και II της απόφασης 2000/585/ΕΚ τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 2 Αυγούστου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 35.

(2) ΕΕ L 24 της 30.1.1998, σ. 31.

(3) ΕΕ L 251 της 6.10.2000, σ. 1.

(4) ΕΕ L 179 της 22.7.1993, σ. 11.

(5) ΕΕ L 145 της 31.5.2001, σ. 49.

ΠΑΡΑΡΤΗΜΑ

Τα παραρτήματα Ι και ΙΙ αντικαθίστανται από τα εξής:

"ΠΑΡΑΡΤΗΜΑ I

ΠΕΡΙΓΡΑΦΗ ΠΕΡΙΟΧΩΝ ΟΡΙΣΜΕΝΩΝ ΤΡΙΤΩΝ ΧΩΡΩΝ ΠΟΥ ΕΧΟΥΝ ΚΑΘΟΡΙΣΘΕΙ ΓΙΑ ΤΟΥΣ ΣΚΟΠΟΥΣ ΤΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Εγγυήσεις ως προς την υγεία των ζώων που απαιτούνται για την πιστοποίηση κρέατος άγριων και εκτρεφόμενων θηραμάτων και κρέατος κουνελιού

>ΘΕΣΗ ΠΙΝΑΚΑ>"